text: করোনার কালেও বাংলাদেশের অর্থনীতি পুনরুদ্ধার অব্যাহত রয়েছে: এডিবি – Cnsnews24.com
  On: জুলাই ২৪, ২০২১
  অর্থনীতির পরিস্থিতি নিয়ে এ বছরের এপ্রিলে প্রকাশিত 'এশিয়ান ডেভেলপমেন্ট আউটলুক ২০২১' প্রতিবেদনের হালনাগাদ প্রতিবেদনে বাংলাদেশকে নিয়ে বলা হয়েছে, এক বছরের ব্যবধানে রপ্তানি আয়ে ১৩ দশমিক ৬ শতাংশ প্রবৃদ্ধি ও প্রবাসীদের পাঠানো বৈদেশিক মুদ্রার আয়ে ৩৯ দশমিক ৫ শতাংশ প্রবৃদ্ধি নিয়ে বাংলাদেশের অর্থনীতির পুনরুদ্ধার অব্যাহত রয়েছে।
  এডিবি ঢাকা কার্যালয়ের বহিঃসম্পর্ক বিভাগের প্রধান গোবিন্দ বর বলেন, 'প্রতি বছর এপ্রিলে যে এশিয়ান ডেভেলপমেন্ট আউটলুক প্রকাশ করা হয়ে থাকে, পরে তার তিনটি আপডেট রিপোর্ট প্রকাশ করা হয়ে থাকে। একটি করা হয় জুলাইয়ে। পরেরটা প্রকাশ করা হয় সেপ্টেম্বরে। আর সর্বশেষটা প্রকাশ করা হয় ডিসেম্বরে।'